### 25.    Beslutning vedrørende forslag om lukning af [adresse]

**Åbent**

Sagsnr.: 326-2018-25226       J.nr.: 05.01.30           Dokumentnr.:
326-2018-216665

**Sagstype**

Beslutning.

**Resume og sagens baggrund**

Gørlev og omegns Lokalråd har på vegne af fire beboere på
[adresse] fremsendt en anmodning om, at få lukket [adresse]. Lukningen
foreslås gennemført ved opsætning af en vejbom.

Gørlev kommune har tidligere behandlet en sag om lukning af
[adresse].

**Indstillinger**

Chefen for Vej, Ejendom og Affald indstiller, at de nuværende
forhold fastholdes.

**Behandling**

Teknik- og Miljøudvalget.

**Sagsfremstilling**

Gørlev og Omegns Lokalråd ønsker [adresse] spærret med en
vejbom, opsat ved tilkørslen til rute 22, [adresse].

Ønsket er, at det skal være tilladt for cykel- og gangtrafik
at passere vejbommen, og dermed benytte vejen til og fra vejtilslutningen til
rute 22, [adresse]. Lokalrådet foreslår, at Einar Vestergaard afmærkes med
gennemkørsel forbudt for motorkøretøjer fra T-krydset ved [adresse].

Gørlev og omegns Lokalråd gør gældende at:

· Trafikken er øget med biler og lastbiler

· Vejen er smal

· Der bor mange børn

· Vejen har kurvet forløb med mange sving

Administrationens vurdering:

Vejdirektoratet oplyser, at trafikken på kommunevejsnettet
generelt ikke er steget gennem en længere årrække. Den trafikstigning, der har
fundet sted, har hovedsageligt fundet sted på det overordnede vejnet.
Forvaltningen kan ikke dokumentere, at det forholder sig således for
[adresse], men har omvendt heller ikke grundlag for, at antage at [adresse]
afviger i forhold til andre veje i kommunen og landet som helhed.

Der har i tidligere Gørlev Kommune været rejst spørgsmål til
det daværende udvalg om lukning af [adresse]. Mere end 200 indsigelser indløb
mod forslaget, herunder væsentlige indsigelsesparter som politi og Brand og
Redning.

Der er ikke i området, på [adresse] eller i tilknytning til
Einar Vestergaard sket ændringer, der har indflydelse på de trafikale forhold, siden
sagen blev rejst i den tidligere Gørlev Kommune

Med særlig vægt på den tidligere behandling i tidligere
Gørlev Kommune samt indsigelserne fra politi og Brand og Redning vurderer
forvaltningen, at der ikke er grundlag for at lukke [adresse].

**Økonomiske konsekvenser**

Ingen økonomiske konsekvenser.